**অঙ্কিতা ভকত** (জন্ম ১৭ই জুন ১৯৯৮) হলেন একজন ভারতীয় রিকার্ভ তীরন্দাজ যিনি বর্তমানে ওয়ার্ল্ড আর্চারি ফেডারেশন দ্বারা বিশ্বের ২০ নম্বর মর্যাদাক্রমে রয়েছেন। তিনি ভারতীয় জাতীয় রিকার্ভ দলের সদস্য এবং মহিলাদের ব্যক্তিগত, মহিলাদের দল এবং মিশ্র দল রিকার্ভ বিভাগে আন্তর্জাতিক ইভেন্টে প্রতিদ্বন্দ্বিতা করেন। তিনি আর্জেন্টিনার রোজারিওতে অনুষ্ঠিত ২০১৭ বিশ্ব তীরন্দাজ যুব চ্যাম্পিয়নশিপে প্রতিদ্বন্দ্বিতা করেছিলেন এবং সহযোগী জেমসন সিং নিংথুজামের সাথে রিকার্ভ জুনিয়র মিশ্র ইভেন্টে স্বর্ণপদক জিতেছিলেন।

প্রাথমিক জীবন
-------------

অঙ্কিতা ১৯৯৮ সালের ১৭ই জুন পশ্চিমবঙ্গের কলকাতায় জন্মগ্রহণ করেন। তাঁর পিতা ও মাতা হলেন যথাক্রমে শান্তনু ভকত, একজন দুধওয়ালা এবং শিলা ভকত।

দশ বছর বয়সে তিনি তীরন্দাজী শুরু করেন এবং প্রাথমিক প্রশিক্ষণের জন্য কলকাতা আর্চারি ক্লাবে যোগ দেন। তিনি ২০১৪ সালে জামশেদপুরের টাটা আর্চারি অ্যাকাডেমিতে যোগদান করেন। সেখানে তিনি ধর্মেন্দ্র তিওয়ারি, পূর্ণিমা মাহাতো এবং রাম অবদেশের অধীনে প্রশিক্ষণ নেন।

ক্রীড়া জীবন
------------

আর্চারি অ্যাসোসিয়েশন অফ ইন্ডিয়া (এ এ আই) দ্বারা পরিচালিত ট্রায়ালের সময় তাঁর প্রদর্শনের উপর ভিত্তি করে, তাঁকে ইয়াঙ্কটনে ২০১৫ সালের ওয়ার্ল্ড আর্চারি ইয়ুথ চ্যাম্পিয়নশিপে প্রতিদ্বন্দ্বিতা করার জন্য ভারতীয় জাতীয় দলের অংশ হিসাবে নির্বাচিত করা হয়েছিল। যাইহোক, ইভেন্টের এক সপ্তাহ আগে, ভারতের পরিকল্পিত ৩৫-জনের প্রতিনিধি দলের মধ্যে ১৮ জন ক্রীড়াবিদ এবং কোচের মার্কিন যুক্তরাষ্ট্রে প্রবেশের ভিসা প্রত্যাখ্যান করা হয়েছিল।

সিউলে ৩রা থেকে ৯ই সেপ্টেম্বর, ২০১৫ সিউল ইন্টারন্যাশনাল ইয়ুথ আর্চারি ফেস্তা অনুষ্ঠিত হয়েছিল। অঙ্কিতা সেই দলের অংশ ছিলেন যে দল দুটি পদক জিতেছিল - মেয়েদের ব্যক্তিগত রিকার্ভ প্রতিযোগিতায় একটি ব্রোঞ্জ এবং মেয়েদের রিকার্ভ টিম ইভেন্টে একটি রৌপ্য। ব্যাংককে ২০১৬ সালের ১০ই থেকে ১১ই ডিসেম্বর পর্যন্ত অনুষ্ঠিত ইনডোর আর্চারি ওয়ার্ল্ড কাপে (দ্বিতীয় পর্যায়), ভকত মহিলাদের ব্যক্তিগত রিকার্ভ প্রতিযোগিতায় অংশ নিয়েছিলেন। সেখানে তিনি একটি সর্ব ভারতীয় প্রথম রাউন্ডের ম্যাচে প্রাচি সিংকে ৬-২ পয়েন্টে পরাজিত করেছিলেন, কিন্তু প্রি-কোয়ার্টার ফাইনালে জিওন হুনিয়ং-এর কাছে ০–৬ সেটে হেরেছিলেন।

অঙ্কিতা ব্যাংককে অনুষ্ঠিত ২০১৭ এশিয়া কাপে (দ্বিতীয় পর্যায়) মহিলাদের ব্যক্তিগত এবং মহিলাদের রিকার্ভ দলগত ইভেন্টে প্রতিদ্বন্দ্বিতা করেছিলেন। আগেরটিতে, তিনি কোয়ার্টার ফাইনালে পৌঁছেছিলেন, এরপর স্বদেশী দীপিকা কুমারীর কাছে ২-৬ সেটে হেরেছিলেন, পরেরটিতে, তিনি তাঁর সতীর্থ, প্রমিয়া ডাইমারি এবং সাক্ষী রাজেন্দ্র শিতোলেকে নিয়ে ফাইনালে উঠেছিলেন, কিন্তু ফাইনালে চীনা তাইপেইদের কাছে ০-৬ সেটে হেরে রৌপ্য পদক জিতেছিলেন। একই মাসে, তিনি ফরিদাবাদে ভারতীয় সিনিয়র ন্যাশনাল চ্যাম্পিয়নশিপের ৩৭তম সংস্করণে মহিলাদের রিকার্ভ প্রতিযোগিতায় অংশ নেন। সেখানে ফাইনালে উঠেছিলেন, কিন্তু দীপিকা কুমারীর কাছে ৬-২ সেটে হেরে যান। 

অঙ্কিতা ২০১৭ এশিয়া কাপ (তৃতীয় পর্যায়) বিশ্ব র‌্যাঙ্কিং টুর্নামেন্টেও প্রতিদ্বন্দ্বিতা করেছিলেন, যেটি ২০১৭ সালের ৪ঠা থেকে ৯ই জুলাই পর্যন্ত চাইনিজ তাইপেইতে অনুষ্ঠিত হয়েছিল, তিনটি ইভেন্ট ছিল - মহিলা ব্যক্তিগত, মহিলা দল এবং মিশ্র দল। তিনি তাঁর সঙ্গী মুকেশ বোরোর সাথে মিশ্র দল ইভেন্টে ব্রোঞ্জ পদক জিতেছিলেন। সেই বছরের শেষের দিকে, তিনি ভারতের ২৪ জন সদস্যের মধ্যে ছিলেন যাঁরা আর্জেন্টিনার রোজারিওতে ২০১৭ বিশ্ব তিরন্দাজি যুব চ্যাম্পিয়নশিপে ভারতীয় জাতীয় দলের হয়ে প্রতিদ্বন্দ্বিতা করার জন্য নির্বাচিত হয়েছিলেন।

ওয়ার্ল্ড ইয়ুথ আর্চারি চ্যাম্পিয়নশিপে, অঙ্কিতা তাঁর সঙ্গী জেমসন সিং নিংথৌজামকে সঙ্গে নিয়ে রিকার্ভ জুনিয়র মিশ্র টিম ইভেন্টে প্রতিদ্বন্দ্বিতা করেছিলেন এবং একসাথে তাঁরা নবম বাছাই হয়েছিলেন। এই জুটি ফাইনালে রাশিয়ান দলকে ৬-২ ব্যবধানে পরাজিত করে স্বর্ণপদক জিতেছিল, এইভাবে ভারত তার চতুর্থ সামগ্রিক বিশ্ব যুব চ্যাম্পিয়নশিপ শিরোপা পেয়েছিল। দীপিকা কুমারী ২০০৯ এবং ২০১১ সালে এটি জেতার পর তাঁরা এটি জেতেন।  তাঁরা কোয়ার্টার ফাইনালে শীর্ষ বাছাই কোরিয়ান দলকে ৫-৪ এবং সেমি-ফাইনালে ইউক্রেনীয় দলকে ৬-০ সেটে পরাজিত করে ফাইনালে উঠেছিলেন।

২০১৮ সালের এপ্রিল মাসে, অঙ্কিতা ২৩ থেকে ২৯শে এপ্রিল চীনের সাংহাইতে অনুষ্ঠিত ২০১৮ তীরন্দাজ বিশ্বকাপে মহিলাদের ব্যক্তিগত, মহিলা দল এবং মিশ্র দল রিকার্ভ ইভেন্টে প্রতিদ্বন্দ্বিতা করেছিলেন। ব্যক্তিগত রিকার্ভ ইভেন্টে, তিনি যোগ্যতা রাউন্ডে ৭২০ পয়েন্টের মধ্যে ৬৬৫ স্কোর করার পরে অষ্টম বাছাই হয়েছিলেন। তিনি তৃতীয় রাউন্ডে স্বদেশী বোম্বাইলা দেবী লাইশরামকে ৬-৪ ব্যবধানে পরাজিত করেছিলেন, কিন্তু চতুর্থ রাউন্ডে চীনের আন কিক্সুয়ানের কাছে ৪-৬ সেটে হেরেছিলেন। তিনি মহিলা দলের ইভেন্টে প্রমিলা দাইমারি এবং দীপিকা কুমারীর সাথে এবং মিশ্র দলগত ইভেন্টে অতনু দাসের সাথে জুটি বেঁধেছিলেন, উভয় ইভেন্টের কোয়ার্টার ফাইনালে পৌঁছেছিলেন। কিন্তু তারপর যথাক্রমে চীনা এবং মার্কিন যুক্তরাষ্ট্রের দলগুলির কাছে ১-৫ এবং ৪-৫ সেটে হেরে যান।

পরবর্তীকালে, ২০১৮ সালের মে মাসে, অঙ্কিতা ২০১৮ সালের আর্চারি ওয়ার্ল্ড কাপ - তুরস্কের আন্টালিয়াতে অনুষ্ঠিত দ্বিতীয় পর্যায়ে মহিলাদের ব্যক্তিগত এবং মহিলাদের রিকার্ভ টিম ইভেন্টে প্রতিদ্বন্দ্বিতা করেন। পরবর্তী ইভেন্টে, তিনি প্রমিলা দাইমারি এবং দীপিকা কুমারীর সাথে জুটি বেঁধেছিলেন এবং শেষ পর্যন্ত দ্বিতীয় রাউন্ড ও কোয়ার্টার ফাইনালে যথাক্রমে ফরাসি এবং রাশিয়ান দলগুলিকে ৫-৩ এবং ৫-১ সেটে পরাজিত করে সেমিফাইনালে পৌঁছেছিলেন। সেমিফাইনালে অবশ্য ভারতীয় দল দক্ষিণ কোরিয়ার কাছে ২-৬ পয়েন্টে হারে। পরবর্তীকালে, তাঁরা ব্রোঞ্জ পদকের ম্যাচে চাইনিজ তাইপের মুখোমুখি হয়েছিলেন, কিন্তু সেখানেও ২-৬ সেটে হেরে যান।

তথ্যসূত্র
---------

1. ↑  "ANKITA BHAKAT"। *World Archery Federation*। সংগ্রহের তারিখ ১৭ সেপ্টেম্বর ২০১৮।
2. 1 2  "Ankita Bhakat"। *The Times of India*। ১৮ জানুয়ারি ২০১৮। সংগ্রহের তারিখ ১৭ সেপ্টেম্বর ২০১৮।
3. 1 2 3 4 5  Sengupta, Abhishek (৬ এপ্রিল ২০১৭)। "Olympic dreams, but no bow for archer Ankita Bhakat"। *The Times of India*। সংগ্রহের তারিখ ১৭ সেপ্টেম্বর ২০১৮।
4. ↑  Sengupta, Abhishek (6 April 2017). "Olympic dreams, but no bow for archer Ankita Bhakat". *The Times of India*. Retrieved 17 September 2018.
5. 1 2  "कभी उधार के तीर-धनुष से लेती थी ट्रेनिंग"। *Dainik Jagran* (Hindi ভাষায়)। ১২ জানুয়ারি ২০১৮। সংগ্রহের তারিখ ১৭ সেপ্টেম্বর ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link)
6. ↑  Thaker, Jayesh (১৪ এপ্রিল ২০১৫)। "It's bullseye US for budding Kolhan archers"। *The Telegraph*। Kolkata। ১২ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০১৮।
7. ↑  "Statement: India's withdrawal from Youth Championships" (সংবাদ বিজ্ঞপ্তি)। World Archery Federation। ৮ জুন ২০১৫। সংগ্রহের তারিখ ১৭ সেপ্টেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
8. ↑  "Archery Association of India; Report of the Secretary-General" (পিডিএফ)। *www.indianarchery.info*। সংগ্রহের তারিখ ১৯ সেপ্টেম্বর ২০১৮।
9. ↑  Banerjee, Sudeshna (১২ ডিসেম্বর ২০১৬)। "Indoor Archery World Cup: Atanu Das finishes fourth, Atul Verma upsets Olympic champion"। *Sportskeeda*। সংগ্রহের তারিখ ২০ সেপ্টেম্বর ২০১৮।
10. ↑  Banerjee, Sudeshna (৩ ডিসেম্বর ২০১৭)। "Indoor Archery World Cup: Deepika Kumari clinches bronze medal"। *Sportskeeda*। সংগ্রহের তারিখ ২১ সেপ্টেম্বর ২০১৮।
11. ↑  Sengupta, Abhishek (6 April 2017). "Olympic dreams, but no bow for archer Ankita Bhakat". *The Times of India*. Retrieved 17 September 2018.
12. ↑  Banerjee, Sudeshna (২৬ মার্চ ২০১৭)। "Asia Cup Stage 2: Indian men's compound archers win team gold"। *Sportskeeda*। সংগ্রহের তারিখ ২০ সেপ্টেম্বর ২০১৮।
13. ↑  Ganapathy, Selva (১ এপ্রিল ২০১৭)। "Olympians Das, Kumari take Indian National titles"। *World Archery Federation*। সংগ্রহের তারিখ ২০ সেপ্টেম্বর ২০১৮।
14. ↑  "Ankita Bhakat". *The Times of India*. 18 January 2018. Retrieved 17 September 2018.
15. ↑  "2017 Asia Cup World Ranking Tournament Stage 3"। *World Archery Federation*। সংগ্রহের তারিখ ২১ সেপ্টেম্বর ২০১৮।
16. ↑  "Argentina calling – Four state archers in National Team"। *The Telegraph*। Kolkata। ৩০ সেপ্টেম্বর ২০১৭। সংগ্রহের তারিখ ২২ সেপ্টেম্বর ২০১৮।
17. 1 2  Wells, Chris (৮ অক্টোবর ২০১৭)। "Indian pair win junior recurve world title"। *World Archery Federation*। সংগ্রহের তারিখ ২২ সেপ্টেম্বর ২০১৮।
18. 1 2  "Indian pair win gold at World Archery Youth Championship"। *The Indian Express*। Press Trust of India। ৯ অক্টোবর ২০১৭। সংগ্রহের তারিখ ২৩ সেপ্টেম্বর ২০১৮।
19. ↑  "Rosario 2017 World Archery Youth Championships"। *World Archery Federation*। সংগ্রহের তারিখ ২২ সেপ্টেম্বর ২০১৮।
20. 1 2 3  "Ankita Bhakat at the Shanghai 2018 Hyundai Archery World Cup"। *World Archery Federation*। সংগ্রহের তারিখ ২৩ সেপ্টেম্বর ২০১৮।
21. ↑  "Ankita is best Indian in recurve qualifications of Archery World Cup"। *Sportstar*। Press Trust of India। ২৫ এপ্রিল ২০১৮। সংগ্রহের তারিখ ২৩ সেপ্টেম্বর ২০১৮।
22. ↑  "India Recurve Women Team"। *World Archery Federation*। সংগ্রহের তারিখ ২৩ সেপ্টেম্বর ২০১৮।
23. ↑  "India Recurve Mixed Team"। *World Archery Federation*। সংগ্রহের তারিখ ২৩ সেপ্টেম্বর ২০১৮।
24. ↑  "Antalya 2018 Hyundai Archery World Cup – India"। *World Archery Federation*। সংগ্রহের তারিখ ৬ নভেম্বর ২০১৮।
25. 1 2 3  "India Recurve Women Team"। *World Archery Federation*। সংগ্রহের তারিখ ৬ নভেম্বর ২০১৮।
26. ↑  "Indian trio falters in women's recurve bronze play-off at Archery World Cup"। *Hindustan Times*। Press Trust of India। ২৬ মে ২০১৮। সংগ্রহের তারিখ ৬ নভেম্বর ২০১৮।